《月桂辞送陈兄部运京口》
宋代·刘宰

芳菲菲兮月之桂，子之家兮傅芳世世。
月之桂兮古犹今，往则得兮子宁不嗣音。
冠鹖冠兮谢章甫，司征商兮河之浒。
更兼官兮部运，幸讫事兮事忤。
归来兮归来，倚门怅望高堂慈母。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。